
Sprendimo projekto tikslas – sutikti, kad viešoji įstaiga Šiaulių Centro poliklinika atliktų patikėjimo teise valdomo pastato–ambulatorijos (unikalus Nr. 2995-4004-5019), esančios Energetikų g. 18, Šiauliuose, ir pastato–poliklinikos (unikalus Nr. 2992-8006-1019), esančios Vytauto g. 101, Šiauliuose, pagerinimo darbus.

Šiaulių miesto savivaldybė ir viešoji įstaiga Šiaulių Centro poliklinika (toliau – Centro poliklinika) 2021-04-15 sudarė Turto patikėjimo teisės sutartį Nr. SŽ-462 (toliau – Sutartis). Savivaldybė pagal Sutartį perdavė Centro poliklinikai valdyti ir naudoti Savivaldybės turtą, tame tarpe ir nekilnojamąjį turtą, esantį Energetikų g. 18 ir Vytauto g. 101, Šiauliuose. Centro poliklinika vykdydama Sutarties 5.2.6. papunktyje nustatytas turto patikėtinio pareigas, 2024-03-01 raštu 
Nr. 01-02-299 kreipėsi dėl leidimo pagerinti turto patikėjimo teisės sutartimi perduotą turtą: pastatą–ambulatoriją (unikalus Nr. 2995-4004-5019), esantį Energetikų g. 18, Šiauliuose, ir pastatą–polikliniką (unikalus Nr. 2992-8006-1019), esanti Vytauto g. 101, Šiauliuose. Turto pagerinimo darbai bus finansuojami Europos Sąjungos lėšomis.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – bus pagerintas patikėjimo teise valdomas Savivaldybės turtas: pakeista stogo danga, atliktas pastatų fasado remontas, sukurtos geresnės sąlygos medicininės priežiūros paslaugų teikimui įstaigos pacientams.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimo įgyvendinimui Savivaldybės biudžeto lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

